钦定古今图书集成/明伦汇编/氏族典/第346卷 > 周恭先
## 钦定古今图书集成/明伦汇编/氏族典/第346卷 > 周恭先

按《万姓统谱》：恭先，字伯温。初见伊川先生，先生曰：“从
事觉有所得否？学者要自得。”恭先问：“如何可以自得？”
曰：“思曰睿”，“‘睿作圣’，须是于思虑间得之。”又问：“颜子如
何学孔子到此深邃？”先生曰：“颜子所以大过人者，只
是得一善则拳拳服膺，与能屡空耳。”兄弟繇荐入太
学，气质不少异，尤笃于信道。释褐授坑冶干官，每以
沽名为戒，谓子孙曰：“吾殁后毋为志文碑铭，以重吾
不德。”终身恬于进取。